**Izziņa par atzinumos sniegtajiem iebildumiem**

Ministru kabineta rīkojuma projekts “Par valsts nekustamā īpašuma Teātra ielā 3, Liepājā, nodošanu Finanšu ministrijas valdījumā**”** VSS-12

nosaukums precizēts uz

“Par valsts nekustamā īpašuma Teātra ielā 3, Liepājā, nodošanu Liepājas pilsētas pašvaldībai”

|  |  |
| --- | --- |
| **Informācija par elektronisko saskaņošanu:**  Datums: | 30.03.2020. nosūtīts 5 dienu elektroniskai saskaņošanai. |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība, Kultūras ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 05.02.2020. atzinums Nr.1-9.1/115  Latvijas Pašvaldību savienības 03.02.2020. atzinums Nr. 202001/SAN1675/NOS72 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta - nav**

|  |  |  |  |  |  |
| --- | --- | --- | --- | --- | --- |
| **Nr.  p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 1. | *Rīkojuma projekts* | Latvijas pašvaldību savienība **nesaskaņo Rīkojuma projekta tālāku virzību**, jo no Liepājas pilsētas pašvaldības saņemts iebildums- lemt par ēkas Teātra ielā 3, Liepājā, nodošanu Liepājas pilsētas pašvaldības īpašumā. Liepājas pilsētas pašvaldība pauž gatavību pārņemt ēku savā lietošanā un īpašumā, lai nodrošinātu pašvaldības funkcijas kultūrā un īstenotu vecākā Latvijas profesionālā teātra – Liepājas teātra – stratēģisko mērķi par Mazās zāles izveidi, kas atrisinātu vairākas ieilgušas teātra darbības problēmas un ļautu pašvaldībai plašākā mērā īstenot tās mērķus kultūras nozarē. | **Ņemts vērā.**  Informējam, ka Rīkojuma projekta VSS-12 saskaņošanas gaitā, atkārtoti nekustamā īpašuma Teātra ielā 3, Liepājā, apskati veica Izglītības un zinātnes ministrija, Kultūras ministrija un Valsts ieņēmumu dienests. Minētās iestādes, izvērtējot nepieciešamo telpu pielāgojumu iestāžu funkciju vajadzībām, vairs neuzturēja priekšlikumu par nekustamā īpašuma nepieciešamību iestādes valsts funkciju veikšanai. Savukārt Satiksmes ministrijas telefoniski ir informējusi VAS “Valsts nekustamie īpašumi”, ka tās padotībā esošām iestādēm (Liepājas speciālās ekonomiskās zonas pārvaldei un Latvijas Jūras administrācijai) minētais īpašums to funkciju nodrošināšanai nav nepieciešams.  Finanšu ministrija 25.03.2020. saņēma Liepājas pilsētas domes 19.03.2020. sēdes lēmumu Nr.142/4 (protokols Nr.4, 67.§) „Par nekustamā īpašuma Teātra ielā 3, Liepājā, pārņemšanu”, ar kuru tiek lūgts Ministru kabinetu pieņemt lēmumu par nekustamā īpašuma Teātra ielā 3, Liepājā (kadastra Nr.1700 033 0097), kas sastāv no zemesgabala 3556 m2 platībā un divām būvēm, kas ierakstīts zemesgrāmatā uz valsts vārda Latvijas Bankas personā, kopā ar uz zemes vienības esošām vienpadsmit būvēm, mantu, kas ir nesaraujami saistīta ar ēku, būvju uzturēšanu, nodošanu Liepājas pilsētas pašvaldības īpašumā šādu pašvaldības autonomo funkciju īstenošanai*:*   * *gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.);* * r*ūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.*   Lēmumā ir norādīts, ka Liepājas pilsētas pašvaldība ir iepazinusies ar nekustamo īpašumu, apzinājusi savas vajadzības un secinājusi, ka īpašums nepieciešams likumā “Par pašvaldībām” 15.panta pirmās daļas 4. un 5.punktā noteikto pašvaldībā autonomo funkciju nodrošināšanai.  Ņemot vērā iepriekš minēto,ir **sagatavots precizēts Rīkojuma projekts “Par valsts nekustamā īpašuma Teātra ielā 3, Liepājā, nodošanu Liepājas pilsētas pašvaldībai**”, kas paredz saskaņā ar Publiskas personas mantas atsavināšanas likuma 42. panta pirmo daļu un 43. pantu Latvijas Bankai nodot bez atlīdzības Liepājas pilsētas pašvaldības īpašumā valsts nekustamo īpašumu (nekustamā īpašuma kadastra Nr.1700 033 0097) – zemes vienību (zemes vienības kadastra apzīmējums 1700 033 0097) 3556 m2 platībā un divas būves (būvju kadastra apzīmējumi 1700 033 0097 001 un 1700 033 0097 002) - Teātra ielā 3, Liepājā, kas ierakstīts zemesgrāmatā uz valsts vārda Latvijas Bankas personā, kopā ar uz zemes vienības esošām vienpadsmit būvēm (būvju kadastra apzīmējumi 1700 033 0097 006; 1700 033 0097 007; 1700 033 0097 008; 1700 033 0097 009; 1700 033 0097 010; 1700 033 0097 011; 1700 033 0097 012; 1700 033 0097 013; 1700 033 0097 014; 1700 033 0097 015; 1700 033 0097 016) un nekustamā īpašuma kustamiem piederumiem (blakus lietām), lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai. | *Skatīt precizēto Rīkojuma projektu un tā anotāciju.* |
| 2. | *Rīkojuma projekta anotācija* | Tieslietu ministrija atbalsta Rīkojuma projekta tālāku virzību, **vienlaikus izsakot šādu iebildumu**:  Anotācijas I sadaļas 2. punktā norādīts, ka inženierbūvju (būves kadastra apzīmējums 1700 033 0097 018 un 1700 033 0097 019) izbūve nav uzsākta, un tās neatrodas Latvijas Bankas grāmatvedības uzskaitē, līdz ar to projekts neparedz tās pārņemt Finanšu ministrijas valdījumā. Vienlaikus anotācijā norādīts, ka pēc nekustamā īpašuma pārņemšanas Finanšu ministrijas valdījumā un pēc visu dokumentu saņemšanas no Latvijas Bankas, VAS “Valsts nekustamie īpašumi” sadarbībā ar nākošo nekustamā īpašuma lietotāju lems par minēto inženierbūvju turpmāko īstenošanu.  Ņemot vērā, ka minēto inženierbūvju būvniecības ierosinātājs ir Latvijas Banka, lūdzam anotācijā ietvert skaidrojumu, vai un uz kāda pamata VAS “Valsts nekustamie īpašumi” un nākošais nekustamā īpašuma lietotājs būs tiesīgs lemt par minēto inženierbūvju turpmāko būvniecību. | **Ņemts vērā.**  Rīkojuma projekta anotācija papildināta ar prasīto informāciju.  Ministru kabineta 2014.gada 19.augusta noteikumu Nr.500 “Vispārīgie būvnoteikumi” 130.punkts noteic, ka būvniecības ierosinātājs iesniedz iesniegumu par izmaiņām būvatļaujā, ja mainās būvdarbu veicējs, būvdarbu vadītājs, būvuzraugs vai autoruzraugs. Ja mainās būvniecības ierosinātājs, iesniegumu par izmaiņām būvatļaujā iesniedz jaunais būvniecības ierosinātājs. | *Rīkojuma projekta anotācija papildināta ar šādu informāciju.*  Pēc valsts nekustamā īpašuma pārņemšanas Liepājas pilsētas pašvaldības īpašumā un pēc visu dokumentu saņemšanas no Latvijas Bankas, Liepājas pilsētas pašvaldība varēs lemt par Latvijas Bankas pasūtītā būvprojekta “Etilēnglikola dzesētāja uzstādīšana Latvijas Bankas ēkai Teātra ielā 3, Liepājā” turpmāko īstenošanu un saskaņā ar Ministru kabineta 2014.gada 19.augusta noteikumu Nr.500 “Vispārīgie būvnoteikumi” 130.punktu iesniegt iesniegumu par izmaiņām būvatļaujā. |

Atbildīgā amatpersona: VAS “Valsts nekustamie īpašumi” izpilddirektors

Ojārs Valkers\_\_\_\_\_\_\_\_

(paraksts)

Tiesību aktu daļas vecākais juriskonsults

[vita.bruzas@vni.lv](mailto:vita.bruzas@vni.lv)